130
ፂዮኔ ኬዞ ዓይኑሞ
ፆኦሲ ማኣዳንዳጉዲ ሺኢቂንቴ ሺኢጲሢ
1 ናንጊና ናንጋ ጎዳሢዮ! ዼኤፒ ዖዪሢዳ ዓኣዖ
ኔ ታና ማኣዳንዳጉዲ ኔ ባንሢ ታ ዒላታኔ።
2 ጎዳሢዮ! ታ ሺኢቃ ሺኢጲፆ ዋይዜ፤
ኔ ዋያ ታኣኮ ዒላቶ ዋይዛያ ማዖም።
3 ኔኤኒ ኑኡኮ ጎሞ ኮጲሳያ ማዔቴ
ዖኦኒ ፒዜ ማዒ ሜቶ ዔኩዋ ዓታንዳይ?
4 ጋዓንቴ ኔና ኑ ቦንቻንዳጉዲ
ኑኡኮ ጎሞ ኔኤኒ ዓቶም ጋዓኔ።
5 ታኣኒ ናንጊና ናንጋ ጎዳ ጶቂሢ ካፓኔ፤
ታ ሼምፓሢያ ዒዛ ጊቢ ካፓኔ፤
ዒዛኮ ቃኣሎዋ ታ ጉሙርቃኔ።
6 ዛቤ ካፓ ዓሲ ሳዓ ካራንዳጉዲ ኮዓያይዳፓ ባሼ
ታኣኒ ናንጊና ናንጋ ጎዳ ጶቂሢ ካፓኔ።
7 ዒስራዔኤሌ! ዒዛኮ ናሹማ ናንጊና ናንጋያ ማዔሢሮ
ዓሲ ዓውሳኒያ ዎልቄ ዓኣያ ማዔሢሮ
ናንጊና ናንጋ ጎዳይዳ ሃጋ ዎዛ ጌሢ ጉሙርቄ።
8 ናንጊና ናንጋ ጎዳ ፔኤኮ ዴሮ ዒስራዔኤሌ
ዔያቶኮ ጎሞ ቢያይዳፓ ዓውሳያኬ። +
+ 130:8 ማቲ. 1፡21፤ ቲቶ 2፡14።