126
ፂዮኔ ኬዞ ዓይኑሞ
ዲዒንቲፓ ማዓዖ ዎዛና ዓይናዺንቴ ዓይኑሞ
1 ናንጊና ናንጋ ጎዳ ኑና ፂዮኔ ዔኪ ማሄያና
ዓውቲ ኑኡም ማሌኔ፥ ጎኔ ባኣዚኬ ኑ ጌይባኣሴ።
2 ዻንጋ ኑኡኮ ሚኢቺ ሌሊ ሚኢጫያ
ዎዛና ዓይኑሞ ሌሊ ዓይናዻያ ማዔኔ፤
ዬያሮ ሜሌ ዴራ፦
«ናንጊና ናንጋ ጎዳ ዼኤፒ ባኣዚ ዔያቶም ማዼኔ» ጌዔኔ።
3 ጎኔና ናንጊና ናንጋ ጎዳ ሚርጌ ዼኤፒ ባኣዚ ኑኡም ማዼኔ፤
ዬያሮ ሚርጌና ኑኡኒ ዎዛዻኔ።
4 ናንጊና ናንጋ ጎዳሢዮ!
ዒራ ዋርቃዛ ዾኦሎ ዛሎይዳ ዓኣ
ዓሲ ናንጉዋ ዳውሎም ዲጶ ዋኣፆ ዔኪ ሙካ ዎሮጉዲ
ኑ ባኮ ኑኡም ማሂ ዒንጊ ዎንዴ ኑ ዓኣ ጎይፆ ማሄ።
5 ዬኤኪ ዬኤኪ ዜርቄ ዓሳ
ዎዛና ዒላሺ ዒላሺ ማኣሎ ቡራንዳኔ።
6 ዜርፆ ዔኪ ዴንዳኣና ዬኤኬ ዓሳ
ናኣሮ ኬዲ ዎዛና ማዒ ሙካንዳኔ።